FK Kairat
Fudbalski klub Kairat je profesionalni nogometni klub koji je smješten u gradu Almati, Kazahstan. Takmiči se u Premijer ligi Kazahstana. Klub je osnovan 1954. godine kao Dinamo Alma-Ata da bi godinu dana kasnije promijenio ime Urozhai. Pod sadašnjim imenom nastupa od 1956. godine. Bio je najuspješniji kazahstanski klub u vrijeme SSSR-a. Prvenstvo Kazahstana je osvojio dva puta, dok je pobjednik nacionalnog kupa bio šest puta. Nadimak kluba je Narodni klub. Tradicionalne boje su žuta i plava. Od 1957. godine domaće utakmice igra na Centralnom stadionu u Almatiju.